Добраўпарадкаванне вуліц так званага “верхняга горада” ў Валожыне паспела набіць аскому. Аднак, як патлумачыў сітуацыю начальнік аддзела жыллёва-камунальнай гаспадаркі райвыканкама А. Я. Аліеў, шмат захадаў зроблена, і цяпер усё будзе залежыць ад выбару саміх гаспадароў дамоў. У прыватнасці, ёсць арганізацыя, што гатова ўзяць на сябе ўсе работы – зараз яна займаецца вырабам праектна-каштарыснай дакументацыі, тады стане вядома агульная сума неабходных сродкаў. У далейшым плануецца арганізаваць сход зацікаўленых грамадзян, на якім будуць разгледжаны хвалюючыя пытанні. Анатоль Ядулаевіч акажа дзейсную дапамогу з боку адміністрацыйных працэдур. А вось што датычыцца фінансавай падтрымкі, то, згодна з дзеючым заканадаўствам, у раёне індывідуальнай забудовы дзяржава павінна зрабіць дарогу ў гравійным выкананні, электраасвятленне і водаправод. Усе астатнія віды работ – газіфікацыя, каналізацыя – адносяцца да паляпшэння якасці жыцця, і іх грамадзяне ажыццяўляюць за свой кошт.